போட்டிக்கு முடிவு உண்டோ? ‘போட்டா போட்டி’யாகி ஒன்றன் அழிவும், ஒன்றன் ஆக்கம் போன்ற அழிவும் கூடி இரண்டும் அழிந்து படவேயாகும். ஏசுதல் – ஏச்சு; பேசுதல்-பேச்சு; ‘ஏசி இடலின் இடாமை நன்று’ என்றார் ஒளவையார். ஈவான் இகழாமை வேண்டும் என்பது வள்ளுவம். இகழ்தல் வேறு; திட்டுதல் வேறு. முன்னது குறை கூறல்; பின்னது வசை கூறல். வசைச் சொல்லைத் தொல்காப்பியர் ‘வை இயமொழி’ என்பார். ‘இசை வசை’ என்னும் முரண் எவரும் அறிந்ததே. பேச்சு, பொதுமைக் குறிப்பில் இருந்து நீங்கி வசைப் பேச்சை இவண் சுட்டியது. ‘பேச்சு’ என்பது திட்டுதல் பொருளில் இதுகால் மிகுதியாக வழங்குகின்றது. ஏங்கல் – ஏங்கத் தக்க வறுமையும் துயரும் கூடியநிலை.